Lääne-Harju Vallavolikogu

**SOTSIAALKOMISJONI**

KOOSOLEKU

P R O T O K O L L

VÄLJAVÕTE

Paldiski 10.12.2019 nr 1-11/11

Algus kell 17.00, lõpp kell 18.00

Sotsiaalkomisjoni koosolekust võttis osa 8 komisjoni liiget: Olga Kugal, Viktoria Visbek, Svetlana Kivistik, Anu Leeduks, Maret Vetemaa, Ants Kiviselg, Eda Arusoo, Elena Villmann (saabus kell 17.08)

Kutsutud: vallavanem Jaanus Saat, finantsjuht Riina Karm, Padise piirkonna juht Leemet Vaikmaa.

Koosolekut juhatas ja protokollis: komisjoni esimees Olga Kugal

Olga Kugal tegi ettepaneku lisada päevakorda punkt „Vallavalitsuse struktuur ja teenistuskohad“, mis edastati komisjoni liikmetele kaks tundi enne koosoleku.

Jaanus Saat tegi ettepaneku võta päevakorrast välja punkt nr 3 „Sihtasutus Padise Klooster asutamine ja põhikirja kinnitamine“ seoses kaasettekandja koosolekule mitte saabumisega ja eelarve- ja majanduskomisjoni poolt otsuse eelnõu tagasi lükkamisega.

**OTSUSTATI:**

Kinnitada poolthäälteenamusega alljärgnev päevakord (poolt 7 komisjoni liiget):

1. ……………………………….

2. Lääne-Harju valla 2020. aasta eelarve, II lugemine ja kehtestamine

**Päevakorrapunkt 2**

**Lääne-Harju valla 2020. aasta eelarve, II lugemine ja kehtestamine**

Vallavanem Jaanus Saat andis ülevaate Lääne-Harju valla 2020. a. eelarvest.

Võrreldes eelarve esimese lugemisega on täpsustatud maamaksu summat, suureneb toetus- ja taasandusfond ning toimub ridade vaheline muudatus seoses valla hallatavate asutuste töö reorganiseerimisega. 1. jaanuarist tekivad vallas Lääne-Harju Huvikeskus, Lääne-Harju Kultuurikeskus ja Lääne-Harju Spordikeskus.

Toimus arutelu eelarves tähtud täpsustuste summade suhtes.

Reservfondi jääb 100 000,00 eurot

Sõnavõtud, küsimused ja vastused

A. Kiviselg: Keila-Joa lasteaia kuludeks eraldatakse 135 000,00 eurot. Mis kuus neid rahasid kasutatakse, lasteaeda ei ole veel ju ehitatud?

J. Saat: Lastead peab valmis olla juba 2020.a septembriks. Kasutame neid eelarvelisi vahendeid septembrikuus inventari ja mänguasjade ostmiseks.

O. Kugal: Küsimus puudutab lasteaedade jaoks eraldatavat summat. Eelarve peab olema planeeritud lähtudes laste arvust, 1000 eurot ühe lapse kohta, Paldiski lasteaedades ei ole eelarved planeeritud vastavalt laste arvule. Rummu Lasteaias on märgitud laste arvuks 79, kuid eelarves planeeritakse summaks 75 000 eurot. Miks see niimoodi on otsustatud?

R. Karm: Planeerisime summad septembrikuu seisuga, iga kuu me andmed ei muuda. Kui mingid summad on ebatäpsed, siis lasteaia direktor pidi raamatupidamisse ebakorrektsete andmete kohta infot andma nagu seda näiteks on teinud Risti Kooli lasteaia direktor. Järgmise aasta alguses võetakse EHIS-st täpsed õpilaste ja laste arvud ja esimese lisaeelarve vastuvõtmisel lähtume laste tegelekust arvust ja vastavalt sellele muudame ka eelarvet.

Komisjon ei ole esitanud eelarve muutmiseks ettepanekuid.

**OTSUSTATI:**

**2.1 esitada Lääne-Harju valla 2020. eelarve eelnõu vallavolikogule II lugemisele ja kinnitamisele (poolt 8 komisjoni liiget).**

(allkirjastatud digitaalselt)

Olga Kugal

komisjoni esimees

koosoleku juhataja

VÄLJAVÕTE ÕIGE

/allkiri/

Reet Pikkpõld

vallavolikogu sekretär

06.01.2020